Begin jou beroepsreis op WerkNet - Solidariteit WêreldSolidariteit Wêreld
Begin jou beroepsreis op WerkNet
Maandag | 16 November | 2020
Ekonomiese teenspoed lei onvermydelik tot werksverliese en hierdie ongelukkige werklikheid word ten diepste na vore gebring met die nadraai van die streng inperkingsmaatreëls.
Die inperkingstyd het die staat se growwe rassebenadering bevestig. Dit bevestig ook dat Solidariteit verantwoordelikeheid moet neem en dat ons gemeenskap mekaar moet help. Een van die belangrikste maniere om mekaar te help, is om mekaar in diens te neem. WerkNet se doel is om werk op groot skaal te fasiliteer. Dit gaan ten doel hê om mense wat hul werk weens die pandemie verloor het, weer in die werkplek terug te kry, om mense te help om mobiel te wees en beter werk te soek en om ondernemings in staat te stel om goeie werknemers in diens te neem.
WerkNet (www.werknet.co.za) is 'n gratis aanlyn werksoekportaal waar werknemers en werkgewers mekaar in Afrikaans kan ontmoet!
Jy kan die volgende funksies op WerkNet vind:
Die publiek kan CV's op 'n voorafopgestelde templaat laai.
Werkgewers kan poste op 'n voorafopgestelde templaat adverteer.
Werkgewers kan gelaaide CV's volgens spesifieke kriteria filter en kandidate vir poste soek.
Werknemers kan geadverteerde poste besigtig en hul CV's vir beskikbare poste indien.
So werk WerkNet:
Volledige optekening van lede se inligting op WerkNet vind plaas. Dit beteken dat die lid toepaslike inligting vir die bepaalde beroep ontvang. 'n Lid se loopbaanpad word gemeet en die lid ontvang beroepspesifieke inligting.
Verder sal die profiel 'n lid in staat stel om interaksie met kollegas en kennisse te hê en sy/haar gelyste vaardighede tesame met 'n kort motivering te verifieer.
Uiteindelik is Werknet 'n slim stelsel wat aansoeke en plasings asook produkte en dienste met mekaar koppel.
WerkNet gaan drasties uitgebrei word. Dit gaan behels dat mense wat hul werk weens die pandemie verloor het, weer in die werkplek teruggeplaas word, dat mense gehelp word om doeltreffender vir werk te soek, en dat ondernemings in staat gestel word om goeie werknemers in diens te neem.
Sodra die Solidariteit Netwerk-platform gebou word, gaan WerkNet ten volle met die nuwe platform geïntegreer word. Solidariteit gaan binne die volgende 18 maande hierdie platform, wat die eerste aktiewe en geïntegreerde werkgemeenskap in die wêreld gaan wees, bekend maak. Die totale loopbaanpad van 'n Solidariteit-lid gaan op die platform beskikbaar wees.
Begin jou beroepsreis op WerkNet; klik hier om te registreer.
Ek het in 2006 film by die TUT-filmskool in Pretoria studeer waar Leon van Nierop my hoof en mentor was. Ek wou al vandat ek 12 jaar oud was by film betrokke wees. Stories is my passie en ek het nooit vergeet van daardie kinderdae waar stokke as wapenrusting gebruik is om 'n goeie speelstorie op te maak nie. Ek werk al vir 12 jaar in die kreatiewe wêreld van film. Die lewe is my inspirasie en elke projek is 'n idee wat ek beskou as 'n oefening wat verbeter kan word. Vir baie jare het ek gefokus op advertensies, bemarkingsvideo's, dokumtêre films en kortfilms vir verskeie platforms. Dit is my passie om lewe te gee aan 'n toneel en die kamera op so 'n manier te plaas dat die emosies en subteks op my manier vertoon kan word. Film is my lewe.
Annelie Bouwer is 'n voltydse radio-omroeper by GrootFM 90.5 sedert 2016. Sy is die ankeraanbieder van beide die #BrunchmetAnnelie wat weeksoggende tussen 09:00-12:00 op GrootFM 90.5 uitsaai word, sowel as die #KomOnsPraatDaaroor-geselsprogram tussen 11:00-12:00, wat by die 2020 radiotoekennings as die beste dagprogram aangewys is. #KomOnsPraatDaaroor word ook Woensdae regstreeks op die radio, GrootFM 90.5 en op die TV, KykNET-kanaal 144, gelyktydig uitgesaai. Haar naweek program, #5to9metAnnelie is ook genomineer vir beste naweekprogram by die 2021 radiotoekennings. Sy is ook 'n nuusleser en is genomineer as beste nuusleser vir die 2021 radiotoekennings. Alhoewel sy 'n vryskutaktrise en TV-aanbieder is, bly radio haar gunsteling medium en grootste passie.